 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI DÂMBOVIŢA** |

 **Nr. 403/204/03.04.2023**

Proiect **DECIZIA ETAPEI DE ÎNCADRARE**

**03.04.2023**

Ca urmare a solicitării de emitere a acordului de mediu adresate de **APOSTOL ADRIAN IONUȚ,** cu sediul in comuna Aninoasa, sat Viforâta, str. Mihai Viteazul, nr. 175, județul Dâmbovița**,** înregistrată la Agenția pentru Protecția Mediului (APM) Dâmbovița cu nr. 403 din 10.01.2022, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. [**57/2007**](https://idrept.ro/00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. [**49/2011**](https://idrept.ro/00139597.htm), cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţei Comisiei de analiză tehnică din data de 02.03.2023 că proiectul ***,,Construire hală de prestări servicii și depozitare și imprejmuire tern"***, propus a fi amplasat în comuna Aninoasa, satul Viforâta, str. Mihai Viteazul, nr. 18 A, județul Dâmbovița **nu se supune evaluării impactului asupra mediului****, nu se supune evaluării adecvate și nu se supune impactului asupra corpurilor de apă**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10, lit. b;

b) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer și așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1. Caracteristicile proiectului***

1. ***mărimea proiectului***:

 Prin proiect se propune **o construcție ce va dispune de o zonă administrativă** **cu regim de inălțime P+1E și o hală cu regim de inălțime maxim P inalt.**

|  |  |  |  |  |
| --- | --- | --- | --- | --- |
| Nivel     | Destinatie incapere | Arie utila (mp) | Arie Locuibila (mp) | Finisaje pardoseala;  |
|  plafon;  |
|  pereti |
| **PARTER** | Hol access cu scara |  11.42 |   |  | - gresie trafic 50x50cm - tencuieli pentru interior, glet si vopsele lavabile- vopsele lavabile |
| Hală prestări servicii / depozitare |  200.07 |   |  | Ciment elicopterizat imbunatatit cu Quartz- panouri metalice tip sandwich- tencuieli pentru interior, glet si vopsele lavabile, metalice tip sandwich |
| Grup sanitar |  1.78 |   |  | -gressie trafic 50x50cm - tencuieli pentru interior, glet si vopsele lavabile- placare cu faianta  |
| W.C. |  1.60 |   |  | - Gresie trafic- tencuieli pentru interior, glet si vopsele lavabile- tencuieli pentru interior, glet si vopsele lavabile |
| Loc de servit masa pt. Personal | 21.98 |  |  | gressie trafic 50x50cm - tencuieli pentru interior, glet si vopsele lavabile- vopsele lavabile |
| Vestiar pt. Personal | 8.10 |  |  | gressie trafic 50x50cm - tencuieli pentru interior, glet si vopsele lavabile- vopsele lavabile |
| **ETAJ 1** | Hol cu scara | 8.77 |  |   | gressie trafic 50x50cm - tencuieli pentru interior, glet si vopsele lavabile- vopsele lavabile |
| Birou  | 15.65 |  |   | gressie trafic 50x50cm - tencuieli pentru interior, glet si vopsele lavabile- vopsele lavabile |
| Birou  | 10.70 |  |   | gressie trafic 50x50cm - tencuieli pentru interior, glet si vopsele lavabile- vopsele lavabile |
| Grup sanitar | 2.72 |  |  | gressie trafic 50x50cm - tencuieli pentru interior, glet si vopsele lavabile- vopsele lavabile |

* ***zona ADMINISTRATIVĂ***

**Construcția** este de formă rectangulară, cu regim de inălțime P+1E și dimensiuni maxime in plan de 5.95x 10.00ml.

-Structura de rezistenţă a imobilului este de tip cadre din beton armat cu stâlpi cu dimensiunea de 30x30cm, respectiv 50x30cm și grinzi cu dimensiunea de 30x50cm peste parter și 30x40cm peste etaj 1 dispuse pe direcții ortogonale.

- Placa de peste parter e din beton amat și are grosimea de 13cm, iar impreună cu grinzile va forma o saiba rigidă care va prelua solicitarea orizontală provenită din acțiunea seismică și o va transmite stâlpilor.

- Fundațiile vor fi de tip grinzi continue din beton armat cu secțiune 35x90cm care reazema pe un bloc continuu din beton simplu cu secțiunea 60x55cm, pe zona scărilor exterioare fundațiile vor fi tot din grinzi continue din beton armat cu secțiunea 25x70cm rezemate pe bloc continuu din beton simplu cu secțiunea 25x55cm.

- Scara de circulație intre niveluri va avea rampa din beton armat cu grosimea de 15cm.

- închiderea exterioară  **pereți din zidărie BCA cal. I / cărămidă eficiență,** tencuiți pe ambele fețe cu mortar de var ciment (M100T) ; la exterior se va realiza termoizolație din polistiren expandat sau vata minerală de 10cm grosime montată pe anvelopa clădirii inclusiv spaleți, intrados buiandrugi și solbanc la goluri uși ferestre, ca și pe soclu.

Acoperișul este de tip șarpantă metalică cu invelitoare din panouri din tablă cu termoizolație de tip ‘’Sandwich’’, fixate pe riglele de inchidere cu șuruburi autoperforante și autofiletante.

**-tâmplaria exterioară**  se va realiza astfel: PVC cu 5 camere de culoare gri antracit, ferestrele vor fi din PVC cu 5 camere de culoare gri antracit, toate elementele de tâmplarie exterioară vor prevăzute cu geam termoizolant 3 straturi Low- E, cu glafuri la interior și exterior.

* ***HALA*** - este lipită de corpul administrativ și are următoarele caracteristici:
* regim inălțime Parter inalt;
* deschidere maximă de 10.00 m;
* lungime – 20.51 m – inter-ax (4 x 5.00m);
* inălțimea la streașina +5,00 m iar inălțimea la coamă + 5.90m;
* acoperișul este conceput in două ape;

- Structura metalică cu fundații izolate rigide – cu bloc de beton simplu și cuzinet din beton armat și grinda de fundare pentru asigurarea fixării elementelor de la baza pereților;

- Clădirea este prevăzută cu placa de pardoseală din beton, tratată la partea superioară cu nisip cuarțos și sclivisită prin elicopterizare, armată cu un rând de plasă STPB 6/100/100.

**- Pereții de inchidere** vor fi din panouri tip “Sandwich” fixate pe riglele de inchidere cu șuruburi autoperforante și autofiletante. - culoare gri deschis, grosimea minimă a pereților va fi de 10cm, pentru asigurarea condițiilor de izolație termică.

**- Acoperișul** este de tip șarpantă metalică cu invelitoare din panouri din tabla cu termoizolație de tip ‘’Sandwich’’, fixate pe riglele de inchidere cu șuruburi autoperforante și autofiletante.

**- tâmplaria exterioară** se va realiza astfel:

- ușile pentru accesul autoturismelor vor fi din aluminiu extrudat sau aluminiu injectat cu spumă poliuretanică cu coeficient de izolare: 0,5 W/mp., prevăzute cu uși pietonale;

- uși acces personal vor avea structura din profile de PVC cu inserție de armătură metalică și panel din PVC cu termoizolație, feronerie metalică.

-ferestrele vor fi din din PVC - gri antracit - 5 camere, toate elementele de tâmplărie exterioară vor fi prevăzute cu geam termoizolant 3 straturi Low- E.

* **Gardul de imprejmuire se propune a se amplasa la limita proprietții pe latura de vest, la str. Mihai Viteazul.**

Lungimea totală: 17.11ml

Inălțimea – 2.00ml

 Alcatuirea constructivă:

* fundații continue din beton, soclu din beton armat;
* stâlpi din țeava metalică ;
* intre stâlpi panouri metalice.

S-a prevăzut poarta de acces rutier și pietonal realizate din structură metalică cu panouri metalice, deschiderea porților se face obligatoriu spre interiorul proprietății. În ceea ce priveşte infrastructura, structura de rezistenţă este realizată din fundații continue din beton simplu C20/30 .

Adâncimea de fundare este la -0.90 m față de cota teren natural.

* **Coșurile de fum** (pentru centrale termice ) - se montează un coș de fum centrală termică (admisie aer si evacuare gaze arse )

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea in funcțiune a obiectivului vor fi luate masuri de securitate şi paza la incendii;

***2. Localizarea proiectelor***

2.1. utilizarea existentă a terenului: teren in comuna Aninoasa, satul Viforâta, str. Mihai viteazul, nr. 18 A, județul Dâmbovița;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

II. Proiectul propus nu intra sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.

III. Motivele pe baza cărora s-a stabilit neefetuarea evaluării impactului asupra corpurilor de apă: Administrația Națională Apele Române Administrația Bazinală de Apă Buzău Ialomița Sistemul de Gospodărire a Apelor Dâmbovița - Consultație tehnică inregistrată la APM dâmbovița cu nr. 3116 din 27.02.2023.

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***
* ***Executarea lucrărilor se va face cu respectarea documentației tehnice depuse, a normativelor și prescriptiilor tehnice specifice;***
* ***Se vor respecta măsurile de reducere și protecție menționate în memoriul de prezentare referitoare la executarea lucrărilor, pentru realizarea proiectului în condiții de siguranță și cu impact minim posibil pe fiecare factor de mediu;***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;

**Protecția împotriva zgomotului**

- în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/2017/ C91 : 2020– Acustică Urbană - limite admisibile ale nivelului de zgomot din mediul ambiant; OM 119 / 2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare;

**Protecţia solului**

1. **În perioada de construire**
* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
1. **În perioada de funcționare**

-sunt interzise deversările neautorizate sau accidentale ale oricare substanţe poluante pe sol, în apele de suprafaţă sau freatice

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, OUG 92/2021 privind regimul deşeurilor aprobată prin Legea 17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

- preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**DIRECTOR EXECUTIV**,

Laura Gabriela Briceag

|  |  |
| --- | --- |
| **Șef Serviciu A.A.A.** Maria Morcoașe  |  **Intocmit,**consilier A.A.A Amalia Didă |
|  **p.Șef Serviciu C.F.M.**  Cornelia Vlaicu  |    |